text: Politiet slår ned på uopmærksomhed
  01 november 2011 kl. 14.54
  Mange bilister kører med opmærksomheden alle andre steder end ved kørslen. Ved syv dages kontroller af bilister i sidste uge noterede Syd- og Sønderjyllands Politi 270 bilister for uopmærksomhed og andre trafiksynder.
  Det samlede resultat af indsatsen blev:
  ? 55 anvendte håndholdt mobiltelefon under kørsel
  ? 91 kørsel uden sikkerhedssele
  ? 67 kørte for stærkt
  ? 57 blev noteret for andre forseelser.
  Uopmærksomhed øger risikoen markant, fordi man reagerer for sent og for langsomt på uventede situationer. Hvis man kører med 80 km/t. og kigger på sin mobil i fire sekunder, har man kørt 89 meter i blinde.
  Uopmærksomhed skønnes at føre til 30 procent af trafikulykkerne.
  